b'\n_START_ARTICLE_\nAlegeri preziden\xc8\x9biale \xc3\xaen Fran\xc8\x9ba, 2012\n_START_PARAGRAPH_\nPrimul tur al alegerilor preziden\xc8\x9biale din Fran\xc8\x9ba a avut loc \xc3\xaen 22 aprilie 2012 (21 aprilie pentru teritoriile \xc8\x99i departamentele de peste m\xc4\x83ri), iar al doilea tur de scrutin va avea loc \xc3\xaen 6 mai 2012 (sau 5 mai pentru locuitorii din teritoriile \xc8\x99i departamentele de peste m\xc4\x83ri). Pre\xc8\x99edintele \xc3\xaen func\xc8\x9bie, Nicolas Sarkozy, candideaz\xc4\x83 pentru a doua oar\xc4\x83 consecutiv (conform constitu\xc8\x9biei franceze, nu poate \xc3\xaendeplini mai mult de dou\xc4\x83 mandate, chiar \xc8\x99i consecutive) \xc3\xaen aceste alegeri._NEWLINE_Primul tur de scrutin s-a finalizat cu victoria lui Fran\xc3\xa7ois Hollande, care a ob\xc8\x9binut cele mai multe voturi, urmat la mic\xc4\x83 distan\xc8\x9b\xc4\x83 de Nicolas Sarkozy, niciunul dintre ei nu au ob\xc8\x9binut majoritatea voturilor. Hollande a c\xc3\xa2\xc8\x99tigat \xc8\x99i al doilea tur, iar Sarkozy s-a recunoscut \xc3\xaenfr\xc3\xa2nt._NEWLINE_Alegerile preziden\xc8\x9biale vor fi urmate de alegerile legislative, \xc3\xaen iunie 2012.\n_START_SECTION_\nAlegerile primare\n_START_PARAGRAPH_\nAlegerile primare preziden\xc8\x9biale ale Partidului Socialist francez din 2011 au fost primele alegeri primare publice (primaires citoyennes), desf\xc4\x83\xc8\x99urate \xc3\xaen comun de c\xc4\x83tre Partidul Socialist francez \xc8\x99i Partidul Radical de St\xc3\xa2nga pentru a alege un candidat pentru alegerile preziden\xc8\x9biale franceze din 2012. Votan\xc8\x9bii au trebuit s\xc4\x83 doneze cel pu\xc8\x9bin un euro \xc8\x99i s\xc4\x83 semneze o adeziune pentru valorile de st\xc3\xa2nga pentru a fi eligibili. Termenul limit\xc4\x83 pentru depunerea candidaturilor a fost stabilit la 13 iulie 2011 \xc8\x99i \xc8\x99ase candida\xc8\x9biau finalizat primul tur de vot. \xc3\x8en ziua alegerilor, din 9 octombrie 2011, nici un candidat nu a ob\xc8\x9binut 50% din voturi, iar primii doi candida\xc8\x9bi cu cele mai multe voturi au intrat \xc3\xaen turul doi al alegerilor primare din 16 octombrie 2011. \xc3\x8en cel de-al doilea tur de scrutin, Fran\xc3\xa7ois Hollande a \xc3\xaenvins-o pe Martine Aubry.\n_START_SECTION_\nEurope \xc3\x89cologie\xe2\x80\x93Verzii\n_START_PARAGRAPH_\nEurope \xc3\x89cologie\xe2\x80\x93Verzii (EELV) au organizat alegeri pentru alegerea candidatului pe care \xc3\xael vor sus\xc8\x9bine. Votul a fost posibil pentru to\xc8\x9bi membrii partidului \xc8\x99i a Mi\xc8\x99c\xc4\x83rii Ecologice Independente. Au fost patru candida\xc8\x9bi. Primul tur de scrutin a avut loc pe 29 iunie 2011. Eva Joly, o membr\xc4\x83 a EELV \xc8\x99i fost magistrat a ob\xc8\x9binut 49,75% din voturi. Al doilea tur de scrutin a avut loc pe 12 iulie, c\xc3\xa2nd Eva Jloy a ab\xc8\x9binut 13 223 de voturi (58,16%) iar Nicolas Hulot a ob\xc8\x9binut 9339.\n_START_SECTION_\nPrimul tur\n_START_PARAGRAPH_\nPentru a intra \xc3\xaen primul tur de scrutin, un candidat trebuia s\xc4\x83 str\xc3\xa2ng\xc4\x83 cel pu\xc8\x9bin 500 de semn\xc4\x83turi a unor reprezentan\xc8\x9bi ale\xc8\x99i, dintr-un num\xc4\x83r total de 47.000. Ace\xc8\x99tia puteau fi primari, consilieri generali, consilieri regionali, deputa\xc8\x9bi, senatori, membrii ai Parlamentului European ale\xc8\x99i \xc3\xaen Fran\xc8\x9ba. Doar 10 candida\xc8\x9bi s-au calificat \xc3\xaen 2012.\n_START_SECTION_\nDezbaterea televizat\xc4\x83\n_START_PARAGRAPH_\nDezbaterea televizat\xc4\x83 a avut loc pe 2 mai 2012, tensiunea se sim\xc8\x9bea \xc3\xaen aer, cei doi candida\xc8\x9bi st\xc3\xa2nd fa\xc8\x9b\xc4\x83 \xc3\xaen fa\xc8\x9b\xc4\x83 \xc3\xaen jurul mesei, ambii \xc3\xaembr\xc4\x83ca\xc8\x9bi \xc3\xaen costume negre cu cravate negre. Hollande la acuzat pe Sarkozy de divizarea Fran\xc8\x9bei \xc8\x99i a afirmat c\xc4\x83 el va fi un pre\xc8\x99edinte al justi\xc8\x9biei sociale, al redres\xc4\x83rii economice \xc8\x99i unit\xc4\x83\xc8\x9bii na\xc8\x9bionale. Sarkozy la acuzat pe Hollande c\xc4\x83 este un lider al Partidului Socialist care nu are nici o experien\xc8\x9b\xc4\x83 \xc3\xaen guvernul na\xc8\x9bional \xc8\x99i c\xc4\x83 este nepotrivit s\xc4\x83 conduc\xc4\x83 cea de-a cincea economie mondial\xc4\x83 \xc3\xaentr-o criz\xc4\x83 economic\xc4\x83.\n_START_SECTION_\nSondaje de opinie\n_START_PARAGRAPH_\nDe la nominalizarea sa \xc3\xaen octombrie 2011, Fran\xc3\xa7ois Hollande a condus constant \xc3\xaen sondajele de opinie, de\xc8\x99i dup\xc4\x83 \xc3\xaenceperea campaniei electorale a \xc3\xaenceput s\xc4\x83 piard\xc4\x83 din sus\xc8\x9binere. \xc3\x8en jurul lunii martie 2012, sondajele ar\xc4\x83tau c\xc4\x83 este la egalitate cu pre\xc8\x99edintele \xc3\xaen func\xc8\x9bie, Nicolas Sarkozy, de\xc8\x99i acesta din urm\xc4\x83 a \xc3\xaenceput s\xc4\x83 piard\xc4\x83 sus\xc8\x9binerea \xc3\xaen fa\xc8\x9ba lui Hollande cu pu\xc8\x9bin timp \xc3\xaenainte de primul tur de scrutin. Sondajele de opinie pentru turul al doilea de scrutin f\xc4\x83cute imediat dup\xc4\x83 primul tur de scrutin au ar\xc4\x83tat c\xc4\x83 Hollande \xc3\xael va \xc3\xaenvinge pe Sarkozy cu o marj\xc4\x83 \xc3\xaentre 6-10% din voturi._NEWLINE_Sondajele efectuate la iesirea  de la vot \xc3\xaen timpul celui de-al doilea tur de scrutin au ar\xc4\x83tat c\xc4\x83 Fran\xc3\xa7ois Hollande a c\xc3\xa2\xc8\x99tigat alegerile cu 51,5% din voturi, fa\xc8\x9b\xc4\x83 de doar 49.5% ob\xc8\x9binute de Nicolas Sarkozy.'